**J e l e n t é s**

**Mindszentkálla Község Önkormányzata Képviselő-testületének**

**2019. november 27-i nyilvános ülésére**

**Tárgy: Jelentés a lejárt határidejű képviselő-testületi határozatok végrehajtásáról.**

**Előterjesztő: Csombó Zoltán polgármester**

**Tisztelt Képviselő-testület!**

A Képviselő-testület lejárt határidejű határozatainak végrehajtásáról az alábbiakban számolok be:

**MINDSZENTKÁLLA KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**88/2019. (IX. 19.) HATÁROZATA**

**Káli-medence Idősek Otthona részére betegágy vásárlásáról**

Mindszentkálla Község Önkormányzata Képviselő-testülete úgy döntött, hogy az önkormányzat a Káli-medence Idősek Otthona részére 2 db kórházi betegellátó ágy beszerzését támogatja a 2019. évi költségvetésének a terhére.

Felhatalmazza az intézményvezetőt a szükséges intézkedések megtételére.

Határidő: 2019. november

Felelős: Németh László István polgármester

Kis-Tóth Diána intézményvezető

**A betegágyak beszerzése megtörtént, a számla kiegyenlítésre került.**

**MINDSZENTKÁLLA KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**90/2019. (IX. 19.) HATÁROZATA**

**Fekete Imre falugondnok jutalmazásának megállapításáról**

Mindszentkálla Község Önkormányzata Képviselő-testülete Fekete Imre falugondnok részére 2019. évben végzett munkája elismeréseként egy havi illetménynek megfelelő összegű jutalmat állapít meg.

A kifizetés a falugondnoki szolgálat működésére biztosított támogatás terhére történik.

A Képviselő-testület felkéri a polgármestert, hogy intézkedjen a falugondnok jutalmának kifizetése iránt.

Felelős: Németh László István, polgármester

Határidő: 2019. október 10.

**A jutalom kifizetése megtörtént.**

**MINDSZENTKÁLLA KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**91/2019. (IX. 19.) HATÁROZATA**

**Hivatalsegéd jutalmazásának megállapításáról**

Mindszentkálla Község Önkormányzata Képviselő-testülete Kovács Gáborné részére 2019. évben végzett munkája elismeréseként jutalmat állapít meg, melynek összege nettó 50.000 Ft.

A jutalom összege a 2019. évi költségvetés tartalék keret terhére biztosított.

A Képviselő-testület felkéri a polgármestert, hogy intézkedjen Kovács Gáborné jutalmának kifizetése iránt.

Felelős: Németh László István, polgármester

Határidő: 2019. október 10.

**A jutalom kifizetése megtörtént.**

**MINDSZENTKÁLLA KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**93/2019. (IX. 19.) HATÁROZATA**

**Bursa Hungarica Felsőoktatási Önkormányzati Ösztöndíjrendszerhez való csatlakozásról**

Mindszentkálla Község Önkormányzata elhatározza, hogy csatlakozik a hátrányos helyzetű felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica Felsőoktatási Önkormányzati Ösztöndíjpályázat 2020. évi fordulójához.

Kijelenti, hogy a felsőoktatási hallgatók számára, valamint a felsőoktatási tanulmányokat kezdő fiatalok részére kiírandó Bursa Hungarica Felsőoktatási Önkormányzati Ösztöndíjpályázat 2020. évi fordulójának Általános Szerződési Feltételeit elfogadja, és kötelezettséget vállal arra, hogy a pályázatok kiírása, elbírálása és folyósítása során maradéktalanul az Általános Szerződési Feltételekben foglaltaknak megfelelően jár el.

A Képviselő-testület felhatalmazza a polgármestert a csatlakozási nyilatkozat aláírására és felkéri, hogy azt az Emberi Erőforrás Támogatáskezelő részére küldje meg.

Felelős: Németh László, polgármester

Határidő: 2019. október 2.

**A csatlakozási nyilatkozat megküldésre került.**

**MINDSZENTKÁLLA KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**94/2019. (IX. 19.) HATÁROZATA**

**A Bursa Hungarica pályázati kiírások jóváhagyásáról**

Mindszentkálla Község Önkormányzata Képviselő-testülete a Bursa Hungarica pályázati kiírásokat jóváhagyja.

A Képviselő-testület felkéri a polgármestert, hogy a pályázati kiírásokat tegye közzé.

Felelős: Németh László, alpolgármester

Határidő: 2019. október 4.

**A pályázati kiírások közzététele megtörtént, pályázat nem érkezett.**

**MINDSZENTKÁLLA KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**95/2019. (IX. 19.) HATÁROZATA**

**Medicopter Alapítvány támogatásáról**

Mindszentkálla Község Önkormányzata Képviselő-testülete az államháztartáson kívüli forrás átvételére és átadására vonatkozó szabályokról szóló 21/2013. (XI. 20.) önkormányzati rendelete (a továbbiakban: Ör.) alapján elhatározza, hogy a Medicopter Alapítványt (Székhely: 1081 Budapest, Szilágyi u. 3.) (továbbiakban: Alapítvány) **egyszeri 50.000 Ft-tal, azaz Ötvenezer forinttal támogatja.**

A támogatás kifizetése egy összegben utalással történik az Alapítvány pénztára javára.

A támogatás célja: eszközök megvásárlásának támogatása

A felhasználás határideje: 2020. december 31.

Az Alapítvány a támogatásról 2021. január 31.-ig köteles elszámolni.

A támogatási cél kormányzati funkciója: 011130 Önkormányzatok és önkormányzati hivatalok jogalkotó és általános igazgatási tevékenysége

Felkéri a polgármestert, hogy fenti támogatásról a Képviselő-testület döntésének megfelelő tartalommal kössön megállapodást az Alapítvánnyal, ami terjedjen ki az Ör. 4. § (2) bekezdésében meghatározottakra.

Felkéri a polgármestert, hogy a megállapodás megkötését követően intézkedjen fenti összeg kifizetéséről.

Felkéri a polgármestert, hogy az elszámolás benyújtásáról, illetve annak elmaradásáról számoljon be a Képviselő-testületnek.

Felelős: Németh László, polgármester

Határidő:

* a megállapodás megkötésére: 2019. október 31.
* az összeg kifizetésére: a megállapodás megkötését követően, az abban foglaltak szerint
* beszámolás: az elszámolást, illetve elmaradása esetén az arra biztosított határidő lejártát követő testületi ülésen.

**A támogatási megállapodás aláírásra került, támogatás utalása megtörtént.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**97/2019. (IX. 19.) HATÁROZATA**

**Kötelező felvételt biztosító általános iskolai körzethatárok véleményezéséről**

Mindszentkálla Község Önkormányzata Képviselő-testülete a Veszprém Megyei Kormányhivatal Veszprémi Járási Hivatala által elkészített a kötelező felvételt biztosító általános iskolai körzethatárokat meghatározó tervezetet megismerte, azt az előterjesztés szerinti tartalommal elfogadja.

Véleménye kialakítása során a Képviselő-testület figyelembe vette, hogy a település jegyzőjének nyilvántartásában Mindszentkállán lakóhellyel, ennek hiányában tartózkodási hellyel rendelkező hátrányos helyzetű, általános iskolába járó gyermek jelenleg nem szerepel.

Utasítja a polgármestert, hogy a határozatot a Veszprém Megyei Kormányhivatal Veszprémi Járási Hivatala részére küldje meg.

Felelős: Németh László István, polgármester

Határidő: 2019. október 31.

**A határozat megküldésre került.**

**MINDSZENTKÁLLA KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**98/2019. (IX. 19.) HATÁROZATA**

**Könyvtárellátási Szolgáltatásról készült tájékoztatásról**

Mindszentkálla Község Önkormányzata Képviselő-testülete az Eötvös Károly Megyei Könyvtár könyvtárellátási szolgáltatásról készült tájékoztatóját tudomásul veszi.

**A határozat megküldésre került.**

**MINDSZENTKÁLLA KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**110/2019. (X. 21.) HATÁROZATA**

**A Tapolca Környéki Önkormányzati Társulás Társulási Tanácsába tag delegálásáról**

Mindszentkálla Község Önkormányzata Képviselő-testülete a Tapolca Környéki Önkormányzati Társulás Társulási Tanácsába Csombó Zoltán polgármestert delegálja.

A Képviselő-testület felkéri a polgármestert, hogy a határozatot a Tapolca Környéki Önkormányzati Társulás részére küldje meg.

Felelős: Csombó Zoltán, polgármester

Határidő: 2019. november 7.

**A határozat megküldésre került, a társulás alakuló ülése megtartásra került.**

**A Polgármester átruházott hatáskörben hozott döntései:**

Iskolakezdésre nyújtott települési támogatás – további 9 kérelmező részére összesen 475.000 Ft összegben, mindösszesen 650.000 Ft összegben került megállapításra.

Lakásfenntartási támogatás egy kérelmező esetében 6000 Ft/hó összegben került megállapításra, mely összeg a szolgáltató részére kerül átutalásra.

Rendkívüli települési támogatás megállapítására tekintettel 1 esetben 60.000 Ft összeg támogatás került megállapításra.

Temetési támogatás 2 fő kérelmező részére mindösszesen 60.000 Ft összegben került megállapításra.

**Határozati javaslat:**

**MINDSZENTKÁLLA KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**/2019. (IX. .) HATÁROZATA**

**Jelentés elfogadásáról**

Mindszentkálla Község Önkormányzat Képviselő-testülete a lejárt határidejű képviselő-testületi határozatok végrehajtásáról szóló jelentést elfogadja.

Mindszentkálla, 2019. november 14.

**Csombó Zoltán**

**polgármester**